



SREDNJA ŠKOLA ZVANE ČRNJE ROVINJ

SCUOLA MEDIA SUPERIORE “Zvane Črnja” ROVIGNO

Carduccijeva ulica 20 , 52210 Rovinj-Rovigno

e-mail: ured@ss-zcrnje-rovinj.skole.hr

tel: 052 830 154, faks: 052 830 931

web: <http://web2.ss-zcrnje-rovinj.skole.hr>

**NATJEČAJ ZA SUDJELOVANJE**

**u aktivnostima u sklopu ERASMUS+ akreditacije**

Dragi učenici Srednje škole Zvane Črnje Rovinj,

pozivamo vas na sudjelovanje u Erasmus+ projektima u sklopu Erasmus+ akreditacije koji će se provoditi u šk. god. 2024./25. U projektu mogu sudjelovati učenici koji u školskoj godini 2024./25. pohađaju **2. razred** naše škole smjera **opća i prirodoslovno-matematička gimnazija**.

Projektima je predviđeno uključiti učenike naše škole u dvije mobilnosti – jednu kratkoročnu (Italija) i jednu grupnu (Španjolska) i u organiziranje i sudjelovanje u mobilnostima u Rovinju naših škola partnera. U prvu mobilnost planirano je uključiti dva učenika naše škole dok je za drugu planirano uključiti šest učenika. Nastavnici će cijelo vrijeme pratiti provedbu projekata i zajedno s učenicima boraviti na predviđenim destinacijama.

Za **prvu (kratkoročnu)** mobilnost planirano je da u periodu od 17. do 31. listopada 2024. **dvoje** učenika naše škole borave u Italiji u gradu Monticello. Naši učenici bi učenike iz Italije ugostili u periodu od 27. ožujka do 10. travnja 2025. Jedan nastavnik će otpratiti učenike do predviđene destinacije.

**Druga (grupna)** mobilnost u trajanju od tjedan dana planirana je u veljači 2025. godine u mjestu Villa de Mazo, La Palma (Španjolska) za **šest** učenika. Naša škola bit će domaćin u periodu od 16. do 23. listopada 2024. Dvoje nastavnika će cijelo vrijeme pratiti provedbu projekta i zajedno s učenicima boraviti na predviđenoj destinaciji.

Pozivamo vas da proučite dokumentaciju koja se nalazi u prilogu ***Natječaja (ZA OBJE MOBILNOSTI)*** te da započnete prikupljati svu potrebnu dokumentaciju koju ćete priložiti uz svoju ***Prijavu***. Sastavni dio ovoga natječaja obrasci su koje možete preuzeti s mrežne stranice škole ili osobno kod koordinatorice projekata (*Obrazac 1 – iskaz interesa, Obrazac 2 – podaci o obrazovanju, Obrazac 3 – potvrde o aktivnostima, Obrazac 4 –suglasnost roditelja, Obrazac 5 – motivacijsko pismo).* Osim navedenih obrazaca, potrebno je napisati i priložiti ***Motivacijsko pismo (u rukopisu).*** U motivacijskom pismu obavezno navedite koja mobilnost vam je ***prvi***, a koja ***drugi*** izbor. Vaše prijave predajete u *tajništvo* škole svaki dan od 8 do 14 sati.

Kako bi se osigurala zaštita osobnih podataka učenici koji se prijavljuju za sudjelovanje uz ime i prezime trebaju kod podataka o obrazovanju i u motivacijskom pismu navesti svoju zaporku (primjerenog sadržaja i ne dulju od 5 znakova slova i brojeva).

Prilikom odabira svih prijavljenih kandidata primjenjuju se sljedeći kriteriji bodovanja:

* ostvareni uspjeh u prethodnim razredima
* uporaba engleskog jezika – prosjek zaključne ocjene
* vladanje
* izostanci
* natjecanja (županijska, državna i međunarodna razina); osvajanje značajnijih mjesta na natjecanju
* sudjelovanje u projektima i izvannastavnim aktivnostima
* smanjene mogućnosti – socijalni status (više djece u obitelji, socijalna pomoć, nezaposleni roditelj/i i dr.)
* motiviranost - motivacijsko pismo
* motiviranost – razgovor s povjerenstvom projektnog tima.

Natječaj traje **od 16. rujna 2024. do 24. rujna 2024. godine**. Nakon objave rang liste učenika, održat će se intervju nakon kojega će biti objavljena konačna rang lista. Sve bitne informacije vezane za projekte možete pratiti na mrežnoj stranici škole pod **EU - projekti**.

Koordinatorica projekata:

Erika Folo, prof. savjetnik

**U Rovinju, 16. rujna 2024.**